
OPĆINSKO VIJEĆE
ODBOR ZA FINANCIJE I PRORAČUN
16 / 2021.
Lasinja, 12.03.2021.

Z  A  P  I  S  N  I  K
                        
               Sa 16. sjednice Odbora za financije i proračun Općinskog vijeća Općine Lasinja, održane dana 12.03.2021. godine u uredu općinske vijećnice u Lasinji,  Lasinjska cesta 19, sa početkom u 16,00 sati.
Nazočni članovi odbora: Zmajlović Željko (predsjednik),
                                        Jušinski Mirko      (član)
                                        Vidak Terezija       (član)
                                        Milovac Zrinka      (član)

Ostali nazočni:  Prigorac Željko       - općinski načelnik,
                          Perčić Marijo         - zamjenik općinskog načelnika
                          Vuksan Jadranka   - referentica za financije, računovodstvo  i 
                                                           proračun
Odsutni članovi: Brcković Josipa
    Predsjednik odbora gosp. Zmajlović Željko, pozdravlja sve prisutne članove, te za
današnju sjednicu predlaže sljedeći:
                     D n e v n i   r e d : 
1.Prijedlog Godišnjeg izvještaja o izvršenju proračuna Općine Lasinja za 2020. god.; 
2.Prijedlog Odluke o raspodjeli rezultata poslovanja Općine Lasinja za 2020. god; 
3.Prijedlog I. Izmjena i dopuna Proračuna Općine Lasinja (I Rebalans) za 2021. godinu
4.Pitanja i prijedlozi.

           Predloženi dnevni red se jednoglasno usvaja, te se pristupa raspravi po pojedinim točkama dnevnog reda.
AD-1/  Prijedlog Godišnjeg izvještaja o izvršenju proračuna Općine Lasinja za 2020. godinu,
Gđa. Vuksan je uvodno obrazložila o Prijedlogu Godišnjeg izvještaja o izvršenju proračuna Općine Lasinja za 2020. godinu, kojim su ukupni prihodi i primici ostvareni  u iznosu 7.602.484,97 kn, manji su za 9,38% ili (786.674,23 kn) u odnosu na prethodnu 2019. godinu.
Ukupni rashodi i izdaci ostvareni u 2020. godini su u iznosu 4.642.187,46 kn, manji su za 55,85% ili (5.871.740,95 kn) – zbog većih računa i ulaganja u kapitalne objekte prethodne 2019.godine. 
Ostvareni je višak prihoda sa 31.12.2020. u iznosu od 2.960.297,51 kn, pokriće prenesenog manjak iz 2019. godine u  iznosu od -1.699.331,23 kn, te ostaje VIŠAK PRIHODA u  iznosu od 1.260.999,28 kn
Prihodi od poreza i prireza na dohodak ostvareno je ukupno 2.580.894,15 kn  (1.195.159,49  kn),i temeljem fiskalnog izravnanja (1.385.734,66 kn), manje nego prethodne godine  (2.819.207,61 kn)
Tekuće pomoći iz DP primili smo kompenzacijsku mjeru  u iznosu od 137.900,34 kn, te od Ministarstva za demografiju obitelj, mlade i socijalnu politiku za usluge održavanja i razvoja predškolske djelatnosti u 2020. godini,  u iznosu od 100.000 kn.
P0019 Doznačena sredstva iz EU fonda su u iznosu od 1.484.764,35 kn u studenom i prosincu 2020.g. za rekonstrukciju sportskih terena – izgradnja sportskog kompleksa „Lastavica“ Lasinja, za vrijednost radova, konzultantskih usluga i stručnog nadzora, sredstva iz EU fonda, doznačena putem Agencije za plaćanje u poljoprivredi, ribarstvu i ruralnom razvoju – Mjera 07.4.1, temeljem Ugovora o financiranju  sveukupnog (100%) iznosa.
R0146 Rekonstrukcija ceste i izgradnja nogostupa u sklopu nerazvrstane ceste NC LA - 11 – Lasinja, Ulica Svetog Florijana – u 11- 2020.g.  primljeno je 289.455,48 kn.
Za predškolski odgoj temeljem Ugovora o ustrojbenoj jedinici pri Osnovnoj školi „Antun Klasinc“  Lasinja, koja je stavljeno u funkciju od veljače, 2020.g. za 20-ero djece, starije od 3 godine. Općina izvršava financiranje /dopuna ekonomske cijene/ za zaposlene dvije odgajateljice sa punim radnim vremenom, jedna kuharica, servirka, medicinska sestra za potrebe medicinske zaštite djece  (2 sata tjedno), ukupno je utrošeno 319.574,68 kn.
Fond za zaštitu okoliša i energetsku učinkovitost – prijenos vlasništva 45 kom kontejnera papir,karton – staklo – plastika (ukupno 403.125,00 kn), 15% troškova Općina je financirala u iznosu od 60.468,75 kn
Za uređenje prometnih i pješačkih staza, Lasinja prema groblju II faza (150.000,00 kn) sufinanciralo je Ministarstvo regionalnog razvoja, a ukupno je utrošeno je 305.759,71 kn
Po projektu Pametni gradovi i općine za implementaciju webGIS programskog sustava utrošeno je (103.831,25 kn), koje je sufinancirao Fond za zaštitu okoliša i energetsku učinkovitost 80% u iznosu (83.065,00 kn)
Za proširenje mreže javne rasvjete u naselju Sjeničak Lasinjski, utrošeno je (116.070,31 kn) za koje smo primili kapitalnu potporu od  Ministarstva regionalnog razvoja u iznosu od (80.000,00 kn)
Doznačena je kapitalna donacija Karlovačkoj županiji za nabavu medicinske opreme i respiratora u iznosu od  30.000,00 kn.
Općina je nastojala uštedjeti u svim elementima, odgoditi, funkcionirati u skladu sa trenutnom situacijom, zatvorene škole, manji rashodi za prijevoz (700 kn dnevno, mjesečno 14.000 kn), prehrana učenika, učenički domovi, 3 mjeseca bez naknade općinsko vijeće, članovi odbora, dnevnice, blaga zima, nije bilo snijega, nije bilo isplata, skromnija proslava Dana Općine i izostavljeni božićni domjenak, bez poslovnih druženja, te  smanjiti financiranja udruga i dr. troškova, kako bi pokrila poslovni manjak, podmirila dospjele obveze i pozitivno završila poslovnu, financijsku godinu.  
Obrazac - obaveze je predani sa stanjem obaveza u iznosu od 1.445.160,00 kn (sve evidentirane obveze su nedospjele, a najveći dio je dugoročni kredit u iznosu od 1.300.000,00 kn)
Stanje potraživanja za općinske prihode iznosi 278.798,00 kn, potraživanja su veća  u odnosu na prethodnu godinu.
Stanje novčanih sredstva je pozitivni iznos od 1.561.572,00 kn, a prethodne godine je bio minus -734.558,59 kn, korišteni kratkoročni kredit.
Ukupna imovina u vlasništvu Općine evidentirana putem obrasca Bilance sa stanjem 31.12.2020.godine, iznosi 35.456.082,00 kn.
Općinski načelnik je pojasnio da poslovanje prošle i ove godine uz veliki trud i zalaganje pozitivno rezultira, uštede se žele postići gdje god su moguće, pazi se na zakonito poslovanje i financiranje.
U privitku je Godišnji izvještaj sa propisanim tablicama općeg i posebnog dijela proračuna koji čine račun prihoda i rashoda, račun financiranja po organizacijskoj, ekonomskoj, funkcijskoj, programskoj  klasifikaciji i po izvorima financiranja.
Jednoglasno se prihvaća predloženi Godišnji izvještaj o izvršenju proračuna Općine Lasinja za 2020. godinu, i upućuju Općinskom vijeću na raspravljanje i konačno usvajanje.
AD-2. / Prijedlog Odluke o raspodjeli rezultata poslovanja Općine Lasinja za 2020. god; Prijedlog odluke o raspodjeli rezultata poslovanja za 2020. godinu daje se sljedeće obrazloženje:
 Temeljem odredbe članka 82. Pravilnika o proračunskom računovodstvu i računskom planu (NN br. 124/14, 115/15, 87/16, 3/18 i 126/19) saldo na kraju godine utvrđuje se prebijanjem računa viškova i manjkova po istovrsnim kategorijama i izvorima financiranja na razini osnovnog računa. Stanja utvrđena na osnovnim računima podskupine 922 i iskazana u financijskim izvještajima za proračunsku godinu raspodjeljuju se u sljedećoj proračunskoj godini u skladu s Odlukom o raspodjeli rezultata i uz pridržavanje ograničenja u skladu s propisima iz područja proračuna.
Općina Lasinja u 2020. godini ostvarila je sljedeće viškove i manjkove:

	R. br.
	Razred računskog plana
	Opis
	Iznos

	1.
	6
	Prihodi poslovanja
	6.269.373,85

	2.
	3
	Rashodi poslovanja
	(3.053.824,90)

	
	
	VIŠAK PRIHODA POSLOVANJA
	3.215.548,95

	3.
	7
	Prihodi od prodaje nefinancijske imovine
	33.400,00

	4.
	4
	Rashodi za nabavu nefinancijske imovine
	(751.481,57)

	
	
	MANJAK PRIHODA OD NEFINANCIJSKE IMOVINE
	(718.081,57)

	5.
	8
	Primici od financijske imovine i zaduživanja
	1.299.711,12

	6.
	5
	Izdaci za financijsku imovinu i otplate zajmova
	(836.880,99)

	
	
	MANJAK PRIMITAKA OD FINANCIJSKE IMOVINE I ZADUŽIVANJA
	(462.830,13)

	
	Ukupni prihodi i primici 
	7.602.484,97

	
	Ukupni rashodi i izdaci 
	(4.642.187,46)

	
	Manjak prihoda i primitaka ostvaren u 2019. g.
	-1.699.331,23

	
	Ostvareni višak prihoda u tekućoj 2020. godini
	             2.960.297,51

	
	Višak raspoloživih sredstava u sljedećem razdoblju
	1.260.966,28



Temeljem prikazanog utvrđivanja rezultata poslovanja Općinski načelnik podnosi Općinskom vijeću na razmatranje i usvajanje Prijedlog odluke o raspodjeli rezultata poslovanja za 2020. godinu.
Stanje na osnovnim računima podskupine 922 koja su iskazana u financijskim izvještajima za proračunsku godinu na dan 31. prosinca 2020. godine, utvrđena su kako slijedi:

	Broj računa
	Naziv računa
	Stanje      31.12.2020.

	92211
	Višak prihoda poslovanja
	2.902.483,95

	92213
	Višak primitaka od nefinancijske imovine 
	462.830,13

	92222
	Manjak prihoda od financijske imovine
	-2.104.347,80

	
	Višak prihoda i primitaka za prijenos u sljedeće razdoblje
	1.260.966,28



Raspoloživim viškom prihoda poslovanja na računu 92211 od 2.902.483,95 kn pokriva se manjak prihoda od financijske imovine na računu 92222 u iznosu od 2.104.347,80  kn, ostaje višak prihoda u iznosu od 798.136,15 kn. Na računu 92213 višak prihoda poslovanja ostaje višak prihoda u iznosu od 462.830,13 kn za prijenos u sljedeće razdoblje.

Ostvareni višak prihoda poslovanja u iznosu od 1.260.966,28 kn rasporediti će se u plan Prvih izmjena i dopuna Proračuna Općine Lasinja za 2021. godinu kako slijedi:

	Redni br.
	Opis
	Račun
	Iznos

	1.
	Otplata glavnice dugoročnog kredita PBZ
	5443
	950.000,00

	2.
	Otkup nekretnine
	4214
	50.000,00

	3.
	Modernizacija nerazvrstanih cesta
	4213
	200.000,00

	4.
	Izrada projekta za auto kamp
	4263
	50.000,00

	5.
	Ostali rashodi poslovanja
	3234
	10.966,28

	
	Ukupno:
	
	1.260.966,28



U privitku je predložena Odluka.
Jednoglasno se prihvaća predložena Odluka o rasporedu viška prihoda poslovanja Općine Lasinja za 2020. godinu i upućuje Općinskom vijeću na raspravljanje i konačno usvajanje.
AD-3. / Prijedlog I. Izmjena i dopuna proračuna Općine Lasinja  (I rebalans) za 2021. god;
  U prilogu obrazloženja nalazi se prijedlog  (I) Izmjena i dopuna Proračuna Općine Lasinja za 2021. godinu u iznosu od   8.750.000,00  kuna 
Proračun Općine Lasinja za 2021. god. je usvojen u studenom 2020.g. u ukupnom iznosu 7.400.000,00  kn. Predlaže se novi  (I Rebalans) Proračuna u iznosu od 8.750.000,00 kuna – povećanje za 1.350.000,00 kn, zbog promjena gospodarskih okolnosti uslijed elementarne nepogode – potresa, uključivanja viška prihoda po godišnjem obračunu, promjena zbog osnivanja vlastitog pogona, ukidanje financiranja temeljem fiskalnog izravnanja,  ostvarenje prihoda od tekućih pomoći iz DP, prijevremena otplata kredita i dr. usklađenja potrebna za obavljanje osnovnih poslova i funkcija. 
Povećanja ili smanjenja su u skladu sa raspoloživim dostupnim sadašnjim podacima o izvršenju proračuna  i očekivanom realizacijom do kraja poslovne tekuće godine.

Promjene se odnose na sljedeće prihode i rashode:    
P0010 – Tekuće pomoći iz državnog proračuna povećavamo na 1.521.000,00 kn, jer  planiramo sredstva od kompenzacijske mjere (114.194,54 kn mjesečno), a godišnje je utvrđeno (1.370.334,48 kn) temeljem Odluke MF izračuna udjela sredstava fiskalnog izravnanja za 2021. godinu, u 2021.g. ne primamo sredstva svakodnevno od fiskalnog izravnanja i ne knjižimo porez i prirez na dohodak, po novom načinu financiranja (primamo jedan mjesečni iznos iz DP i knjižimo tekuće pomoći iz DP). Očekujemo sredstva od Ministarstva za demografiju, obitelj i mlade u iznosu od (150.000,00 kn), za sufinanciranje programa boravka djece u dječjem vrtiću „Bambi“ Lasinja (R0121 – 400.000,00 kn)
P0012 - Kapitalne pomoći iz državnog proračuna, planiramo iznos od 730.000,00 kn, jer  očekujemo sufinanciranje od Ministarstva regionalnog razvoja za modernizaciju cesta, i od Ministarstva za demografiju, obitelj, mlade i socijalu politiku, za uređenje okoliša dječjeg vrtića (200.000,00), od Ministarstva graditeljstva i dr.
P0013 - Kapitalne pomoći iz županijskog proračuna, planiramo iznos od 500.000,00 kn, temeljem sanacije elementarne nepogode – potresa iz prosinca 2020.g. isto se planira utrošiti u rashodima (R0153) – sanacija štete od potresa.
P0015 - Kapitalne pomoći od Fonda za zaštitu okoliša planiramo (330.000,00 kn), za nabavu uređaja za video nadzor Lasinja, Trg hrvatskih branitelja i dr. opremu.

P0018 - Kapitalne pomoći iz DP temeljem prijenosa EU sredstava, planiramo za rekonstrukciju ceste i izgradnju nogostupa Lasinja, Kupska cesta.
P0041 - Višak prihoda poslovanja u iznosu od (+1.260.966,28 kn), utvrđeni Godišnjim izvještajem o izvršenju proračuna za 2020. godinu, upisuje se u predloženi I. rebalans proračuna za 2021.g.
 R0164 - primljeni i realizirani je dugoročni kredit od Privredne banke Zagreb u iznosu od (1.299.711,12 kn) u tijeku 2020.odine, za podmirenje dospjelih obveza po kapitalnim projektima prethodne godine (rekonstrukcija ceste, izgradnja nogostupa i rekonstrukcija sportskih terena Lastavica) na rok otplate od 5 godina (od 31.03.2021 – 28.02.2026. godine). Donesena je odluka o prijevremenoj otplati kredita u iznosu od 800.000,00 kn, kojim je ubrzana otplata i smanjene rate glavnice i kamate za daljnje otplate po zaduživanju.

Izmjenom pravilnika o unutarnjem redu Jedinstvenog upravnog odjela Općine Lasinja, kojom je ustrojena nova organizacijska jedinica „vlastiti pogon“, kojemu pripada program komunalne djelatnosti, temeljem čega su izvršena potrebna usklađenja proračunskih pozicija. 


U privitku je pisani financijski dokument I. Izmjena i dopuna proračuna za 2021.g.
Jednoglasno se prihvaća prijedlog I Izmjena i dopuna proračuna Općine Lasinja za 2021. g. (I rebalans) i upućuju Općinskom vijeću na raspravljanje i konačno usvajanje.
AD-4/ Pitanja i prijedlozi

           Do kraja sjednice nije bilo drugih pitanja i prijedloga, predsjednik Odbora gosp. Željko Zmajlović, zaključio je današnju sjednicu Odbora.

Završeno je u 17,15 sati.

Zapisničarka                                                                          Predsjednik Odbora
Jadranka Vuksan                                                                       Željko Zmajlović

